Միխայիլ Կեդրով

**Միխայիլ Ալեքսանդրովիչ Կեդրով** (. ), նավատորմի բարձրաստիճան ռուս սպա, ով ծառայել է  ռուսական կայսերական նավատորմում ռուս-ճապոնական պատերազմի, Առաջին համաշխարհային պատերազմի և Ռուսաստանի քաղաքացիական պատերազմի ժամանակ։

## Կյանքի վաղ շրջան
Կեդրովը 1899 թվականին բարձր առաջադիմությամբ ավարտել է ծովային կադետների կորպուսը և ծառայության անցել *«Հերցոգ Էդինբուրգցի»* հածանավում որպես միջին դասի նավաստի:

## Ռուս-ճապոնական պատերազմ
Ռուս-ճապոնական պատերազմի ժամանակ Կեդրովը ծառայել է որպես ծովակալ Ստեփան Մակարովի դրոշի կապիտան: Նա չի գտնվել «Պետրոպավլովսկ» ռազմանավում, երբ այդ նավը խորտակվել է (ծովակալի և ողջ անձնակազմի կորստով), քանի որ այդ ժամանակ *«Բոևոյ»* ականակրով հետախուզության էր գնացել: Այնուհետև ծովակալ Վիլհելմ Վիտհեֆտը Կեդրովին նշանակել է իր դրոշի կապիտան։ Վերջինս «Ցեսարևիչ» ռազմանավում՝ Դեղին ծովի ճակատամարտի ժամանակ ծանր վիրավորվել է։ Ցինդաոյի հիվանդանոցում ապաքինվելուց հետո նա ճանապարհ է ընկել դեպի ֆրանսիական Հնդկաչինում ընկած Քամպանգ ծովածոցը, միացել Խաղաղօվկիանոսյան երկրորդ ջոկատին /էսկադրոնին, որի կազմում՝ «Ուրալ» հածանավի վրա մասնակցել է Ցուսիմայի ճակատամարտին: Նավը խորտակվել է, իսկ Կեդրովը կարողացել է փրկվել:

1907 թվականին ավարտել է Միխայլովի անվան հրետանային ակադեմիան, ստացել կապիտան-լեյտենանտի կոչում և ծառայության անցել *Պետրոս Մեծ* ուսումնավարժական նավի վրա որպես հրետանային հրահանգիչ, հետագայում դարձել դրա հրամանատարը, 1913 թվականին էլ՝ Բալթյան նավատորմի հրետանային ջոկատի հրամանատարի տեղակալը։

## Առաջին համաշխարհային պատերազմ
1914 թվականին, երբ Կեդրովը Բալթյան նավատորմի 2-րդ ռազմանավային էսկադրոնի դրոշի կապիտանն էր, նրան առաջադրանք է տրվել Մեծ Բրիտանիա հասցնել գերմանական *SMS Մագդեբուրգ* հածանավից փրկված ծածկագրերը։  Մինչև 1915 թվականը, կցված լինելով Թագավորական նավատորմի մեծ տորմիղին, ծառայել է *HMS Թեսևս* հածանավում, ապա՝ *HMS Նվաճող* և *HMS Հնդկաստանի կայսր* ռազմանավերում:.

1915 թվականի նոյեմբերին Կեդրովը նշանակվել է «Գանգուտ» ռազմանավի հրամանատար: 1916 թվականի փետրվարին նրան կանչել են ռուսական բանակի գլխավոր շտաբ՝ անմիջականորեն  Նիկոլայ II ցարին բացատրություն տալու այդ նավի անձնակազմում տեղ գտած խլրտումների պատճառների մասին։ Այնուհետև Կեդրովը նշանակվել է Բալթյան նավատորմի էսկադրային ականակիրների դիվիզիայի հրամանատար, իսկ ավելի ուշ՝ 1916 թվականի աշնանը արդեն դերծովակալի կոչումով ղեկավարել է ռուսական կայսերական նավատորմի Սևծովյան նավատորմի պահուստային տորմիղը

1917 թվականին նշանակվել է Սևծովյան նավատորմի ռազմանավային էսկադրոնի հրամանատար։
ձախից|մինի| Միխայիլ Կեդրովը (մեջտեղում) ''Տյուլեն'' սուզանավի վրա, Բիզերտեում. 1920 թ.
Ցարի գահընկեցությունից և Ռուսաստանում քաղաքացիական պատերազմի բռնկումից հետո Կեդրովը ծառայել է սպիտակգվարդիականներին, փոխծովակալի կոչունով օգնել է Պյոտր Նիկոլաևիչ Վրանգելին 1920 թվականի նոյեմբերին կազմակերպելու Սպիտակ կամ Վրանգելյան նավատորմի տարհանումը նախ՝ Ղրիմից Թուրքիա, այնուհետև թունիսյան Բիզերտե նավահանգիստ: Տարհանումը հնարավորություն ընձեռեց 145693 մարդու՝ գումարած նավերի անձնակազմերը, փախչել մոտեցող բոլշևիկներից: 1920 թվականի նոյեմբերին Կեդրովը նավատորմի հրամանատարությունը հանձնել է ծովակալ Միխայիլ Բերենսին ։

## Կյանքն աքսորում
Կեդրովը բնակություն է հաստատել Ֆրանսիայում և École des Ponts et Chaussées դպրոցում վերապատրաստվել որպես ինժեներ։ Աշխատել է այդ մասնագիտությամբ և դարձել Փարիզի ռուս ինժեներների ֆեդերացիայի նախագահը։

Նա նշանակալի դեր է խաղացել ռուսական ռազմական վտարանդիության աշխատանքներում, ընտրվել է Ռազմածովային միության նախագահ, միություն, որը բաղկացած է եղել տարբեր երկրներում գործող ավելի քան 30 բաժանմունքներից ու խմբերից։ 1930 թվականից՝ գեներալ Եվգենի Միլլերի օրոք, եղել է Ռուսաստանի ռազմական միության (EMRO) նախագահի տեղակալը։ 1937 թվականին խորհրդային գործակալների կողմից Միլլերի առևանգումից հետո նա կարճ ժամանակով զբաղեցրել է EMRO-ի նախագահի պաշտոնը, այնուհետև դադարեցրել է քաղաքական գործունեությունը։ 1938 թվականից եղել է Սուրբ Գեորգիի ասպետների միության երկրորդ փոխնախագահը։

Մահացել է Փարիզում: Թաղվել է Սեն Ժենևիև դե Բուայի գերեզմանատանը։

## Հիշատակ
2020 թվականի հոկտեմբերի 31-ին Եպիֆան ավանում բացվել է փոխծովակալ Միխայիլ Կեդրովին նվիրված հուշահամալիրը:

## Ծանոթագրություններ

## Արտաքին հղումներ
* Биография
* Биография
* Русская эмиграция и её значение в культурной жизни других народов
* Белая армия за рубежом 
* Сайт Хронос. Окружение Николая II
**Денис Козлов.* Вице-адмирал Михаил Кедров в истории флота России. Программа «Цена революции» на радиостанции «Эхо Москвы». 20 июня 2021 года

Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Ռուս ծովակալներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:ՎՀ/թեմա 4